《次临封八景韵二首 其一 南寺钟声》
明代·陈必荣

晓气清明绝世氛，寺钟遥到枕边闻。几声催上扶桑日，馀韵留回鹫岭云。

词客吟怀佳句得，禅僧功课早堂勤。觉我昏衢省我志，悠悠克念重华勋。

作者简介：陈必荣，封川（今广东封开县）人。明熹宗天启间诸生。事见明方尚祖修、清胡璿续修康熙《封川县志》卷二一。